Hvis du ikke omdanner dit IVS, bliver det sendt til tvangsopløsning. Nu vil vi ikke skræmme dig, men en tvangsopløsning kan få negative konsekvenser for dig i fremtiden, hvis du en dag vil starte en ny virksomhed.
At have en tvangsopløsning på cv’et kan få mange til at løfte på øjenbrynene. Det kan være en bank, som beder dig stille garanti i din privatøkonomi, fx i dit hus eller din lejlighed, hvis du skal låne penge. Eller det kan være en leverandør, som beder dig forudbetale, fordi de er nervøse for, om de får deres betaling af dig.